Valdis Toomast
Valdis Toomast (sündinud 5. märtsil 1969 Keilas) on ettevõtja ja munitsipaalpoliitik, Isamaa erakonna liige 2002. aastast. Ta lõpetas 1987. aastal Tallinna 21. Keskkooli. Ta valiti Saue linna volikokku 1999. aastal, oli Saue linna volikogu esimees aastatel 2008–2017. Saue linna, Saue valla, Kernu valla ja Nissi valla ühinemise järel 2017. aastal on ta Saue valla volikogu liige (volikogu aseesimees). Ta oli aastatel 2009–2013 MTÜ Jalgpallihaigla juhatuse liige. Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 91 häält ning ei osutunud valituks.